google/wiki40b huggingface dataset:
Krønike om kongene av Alba

Krønike om kongene av Alba, eller Den skotske krønike, er en kort krønike om kongene av Alba (kongeriket forut til kongeriket Skottland) som dekker perioden fra tiden med kong Cináed mac Ailpín (Kenneth I av Skottland) (død 858) og til regimet til kong Cináed mac Maíl Choluim (Kenneth II av Skottland) (død 995).
Den skotske historikeren William Forbes Skene på slutten av 1800-tallet var den som satte navnet på krøniken slik det kjennes i dag, men andre har kalt den for Den eldre skotske krøniken, men denne artikkelens navn er slik de fleste av dagens forskere henviser til verket.
Den eneste overlevende utgaven av teksten kommer fra Poppelton-manuskriptene, nå i Bibliothèque Nationale i Paris. Det er det fjerde av de syv påfølgende skotske manuskriptene som angår krøniken. De første seks ble sannsynligvis satt sammen tidlig på 1200-tallet av den samme skribenten som skrev de Situ Albanie.
Krøniken er viktig kilde for den perioden som den dekker, og til tross for senere forfranskinger er det meste skrevet på irsk-latinsk språk og viser en skribent med noe kjennskap til samtidens middelalderens middelirske ortografi. Den originale teksten er uten tvil skrevet i Skottland, sannsynligvis på begynnelsen av 1000-tallet, kort tid etter regimet til kong Cináed mac Maíl Choluim, det siste regimet som teksten omhandler.
De store Sundaøyer

De store Sundaøyer er fire øyer i Sørøst-Asia: Borneo, Java, Sulawesi og Sumatra. Sammen med De små Sundaøyer utgjør de Sundaøyene.
Navnet kommer fra Pasundan, Vest-Java.
De store Sundaøyer tilhører Indonesia, Malaysia og Brunei.
Fylkesvei 5898

Fylkesveg 5898 er en kort forbindelsesvei mellom europavei 39 og Ørsta/Volda lufthamn, Hovden. Veien er 322 meter lang.
Frem til 2019 hadde veien betegnelsen Fv50.
Gaustatoppen

Geografi og annet

Fra Gaustatoppen har man Norges største utsikt, målt etter areal. Under ideelle forhold har en utsikt over et område på 60 000 km², noe som tilsvarer nesten en sjettedel av Fastlands-Norges areal. Til sammenligning dekker Danmark ca. 43 000 km². Ser man Gaustatoppen fra nord ser man en nesten 1 000 meter høy kjegle ruve over Hardangervidda.
Nær toppen ligger Gaustatoppen turisthytte, populært kalt Gaustahytta. Hytta har enkel servering hver dag i sommersesongen samt noen helger på høsten. Toppen ble besøkt av omkring 30000 i 2015, 80 000 ifølge Aftenposten. Den besøkes av rundt 100 000 mennesker i året. 17. mai har det pleid å være TV-sending fra NRK på toppen.
Det er adkomst til toppen ved å kjøre fra Rjukan mot Gaustablikk og Gaustablikk Høyfjellshotell, og man kan parkere ved veibom til vinterstengt vei til Tuddal på ca. 1 200 moh. Inne i fjellet går Gaustabanen, en sesongåpen kabelbane som frakter folk fra Langefonn ved foten av fjellet og opp til toppen. Nedre del mot sør av Gaustatoppen tilhører Hjartdal kommune, mens resten av den øvre delen mot nord tilhører Tinn kommune som tilsvarer toppen av Gaustatoppen.
Gaustatoppen er også en av landets høyeste topper, hvis man regner med primærfaktoren på 959 meter. Sekundærfaktoren på 94,4 kilometer er den 12. lengste i Skandinavia. Gaustatoppen har Norges største utsikt målt etter areal på 58 677 kvadratkilometer og Norges lengste siktlinje på 199,3 km. Det sies at man i 119 av landets kommuner kan komme seg opp på en topp og få øye på Gaustatoppen.

Navnet

Gausta kan være avledet av gammelnorsk Gausstod til gaus, framstrømmende vatn, og stod, stø, båtstø. Navnet skal ha sammenheng med en gard hvor vatnet fra Månelva ofte svømte over.

Førstebestigning

Under en vitenskapelig ekspedisjon til Telemark i august 1810 ble Gaustatoppen besteget for første gang av av geolog Jens Esmark og botaniker Christen Smith. Det var på den tiden spørsmål om Gausta var Norges høyeste fjell, så et viktig formål var å få høyden oppmålt. Esmark fant ut at Gaustatoppen var lavere enn Snøhetta (dette var før fjellene i Jotunheimen var oppmålt), og derved ikke Norges høyeste fjell. Det som imidlertid skulle bli viktig for Norge var Esmarks måling av høyden av Rjukanfossens frie vertikale fall. Han skriver: "Dette Fossefald er det høieste af alle bekjendte Fossefald, ikke alene i Europa, men endog i hele Verden."

Geologi

Gaustatoppen består av omdannet sandstein (kvartsitt) fra prekambriumtiden.
Bedriftshelsetjeneste

Bedriftshelsetjenesten (BHT), avtalefestet i 1946, skal bistå bedrifter med å forebygge helseplager, forebygge yrkesskader og –sykdommer, andre uheldige fysiske og psykiske påkjenninger, samt medvirke til å fremme helse og trivsel blant de ansatte i bedriften. 
Alle arbeidsgivere plikter å knytte virksomheten sin til en godkjent bedriftshelsetjeneste dersom risikoforholdene tilsier det. Arbeidstilsynet kan derfor pålegge enhver virksomhet å knytte seg til en godkjent BHT dersom de ser et særlig behov for overvåking av arbeidsmiljøet eller kontroll av helsen til de ansatte i virksomheten. Noen bransjer har et mer risikofylt arbeidsmiljø enn andre, med større risiko for sykdommer, skader og psykiske belastninger. Alle virksomheter innenfor disse bransjene er i en egen forskrift (se eksterne lenker) pålagt å knytte til seg en godkjent bedriftshelsetjeneste. Lovgrunnlaget for bedriftshelsetjenesten er arbeidsmiljøloven. Utgifter til bedriftshelsetjeneste dekkes av bedriften, men personalet i bedriftshelsetjenesten skal ha en fri og uavhengig stilling i arbeidsmiljøspørsmål og har taushetsplikt i forhold til individuelle helseopplysninger. Ved siden av det forebyggende arbeidet skal bedriftshelsetjenesten ved helseovervåking avdekke mulige helseskader på et så tidlig stadium som mulig.
Bedriftshelsetjenesten skiller seg fra «Personallegeordninger». En personallege/fastlege behandler «egen» sykdom. 
Bedriftshelsetjenesten kartlegger derimot arbeidsrelaterte problemer hos de ansatte, samt er aktiv i bedriftenes arbeidsmiljø. En personallegeordning er m.a.o. ikke tilstrekkelig dersom bedriften er bransjepålagt å ha bedriftshelsetjeneste.
En bedriftshelsetjeneste er en faglig sammensatt gruppe, ofte bestående av verne- og helsepersonale. Vernepersonalet er eksempelvis ergonom, verneingeniør og yrkeshygieniker. Helsepersonalet er eksempelvis bedriftslege, bedriftssykepleier og bedriftsfysioterapeut. En bedriftslege har gjerne spesialisering i arbeidsmedisin. Hva verne- og helsepersonalet skal bidra med er regulert i en egen forskrift (se eksterne lenker).
Det ble fra 2010 innført en sertifiseringsordning i Norge slik at seriøse aktører kan skilles fra useriøse. Virksomheter med plikt til å ha BHT må benytte seg av en godkjent ordning.
Saint-Louis (Réunion)

Geografi

Saint-Louis ligger sørvest på øya og har kystlinje mot Det indiske hav. Kommunen grenser ellers mot Les Avirons, Cilaos, Entre-Deux, L'Étang-Salé og Saint-Pierre.
Fernando Picun

Landslaget

Fernando Picun spilte 9 landskamper for Uruguays herrelandslag. Han ble tatt ut i Uruguays tropp til Copa América 1999.
Wittenberg

Historie

Den eldste skriftlige dokumentasjon hvor Wittenberg nevnes er fra omkring 1180; byen skal ha blitt anlagt av flamske kolonister ved siden av en borg.
Skandalen i Hadleyburg og andre historier

Handling

«Skandalen i Hadleyburg og andre historier» består av tolv noveller som viser mange ulike sider fra Mark Twains forfatterskap og alle har det lune humoristiske og moralske preget som han er kjent for. «Skandalen i Hadleyburg» handler om byen Hadleyburg som er kjent for sin ærlighetssider. Så en dag, uten at byen vet det, fornærmer de en besøkende mann som sverger hevn og kommer med den perfekte hevnen som fører til at byens stolte sider ble satt på prøve. «Salig Benjamin Franklin» handler om Benjamin Franklins hevn på amerikanske rampegutter. «En krønike fra middelalderen» er en parodi som skildrer ulike sider ved middelalderen. «Rogers» er en parodi som skildrer britisk kultur. «En handelsreisende» handler om en samlers forbannelse. «Mark Twains selvbiografi» handler om Mark Twains utrolige slektshistorie. «Den store oksekjøtt-kontrakten» er en vandrehistorie om en stor forsyning av oksekjøtt som skaper mer problemer enn den er nyttig. «Den berømte hoppende frosk fra Calaveras» handler om en storvedders forbannelse. «Eskimøens tragedie» handler om eldre kulturs forbannelse når moderne redskaper trenger på. «Kannibalisme på jernbanen» handler om hvordan hvem som helst kan bli kannibaler. «Blücher» handler om hvordan man ser på livet hvis noe går mot deg eller du ser en som har det verre. «Et brev til dronningen av England» handler om et brev Twain skriver til dronningen av England.

I Norge

I Norge ble samlingen første gang gitt ut i 1947 på Jacob Dybwads forlag i Jacob Dybwads oversettelse og illustrert av Chrix Dahl. Novellesamlingen har etter 1947 ikke blitt gitt ut igjen i sin helhet, men enkelte av novellene finnes i utvalget «Kannibalisme på toget og andre fortellinger» som er utgitt av Kagge Forlag i Olav Angells oversettelse.
Križevci eparki

Historie

Den kroatiske gresk-katolske kirke ble grunnlagt da den tidligere ortodokse presten Simeon Vratanja i 1611 inngikk en union med pave Paul V og ble innsatt som abbed av klosteret Marča og utnevnt til katolsk biskop. Bispesetet ble i 1777 flyttet fra klosteret til Gornji Tkalec og i 1801 til Križevci. Frem til 1852 lå eparkiet i kirkeprovinsen Esztergom, deretter i Zagrebs kirkprovins.
Med Jugoslavias grunnleggelse i 1918 ble eparkiet ansvarlig for alle gresk-katolikker innenfor de nye grensene, inkludert landets rutensk-, rumensk- og albansk-katolikker. Etter Jugoslavias oppløsning i enkeltstater ble Republikken Makedonia og Serbia og Montenegro skilt ut som egne, immediate eksarkater. Mens eksarkatet Serbia og Montenegro fremdeles hører til den kroatiske gresk-katolske kirke, utgjør eksarkatet Makedonia nå en egen særkirke, nemlig den makedonske gresk-katolske kirke.
Djevelen og frøken Prym

Handling

En turist hjemsøkt av en vanskelig fortid ankommer den lille landsbyen Viscos. Dette er noe uvanlig for de få landsbybeboerne som holder til der.
Den mystiske personen får raskt kontakt med den yngste av landsbybeboerne, Chantal Prym, og bruker henne til å få svar på menneskets kanskje viktigste spørsmål: Er mennesker gode eller onde?
Søramerikamesterskapet i rullestolbasketball for kvinner 2017

Søramerikamesterskapet i rullestolbasketball for kvinner 2017 ble arrangert fra 23. til 30. april 2017, i Lima i Peru. 
Fire lag deltok i turneringen.
Lupita Tovar

Bakgrunn

Lupita Tovar var den eldste av ni barn, og vokste opp i fattigslige kår. Flere av søsknene døde som barn. Faren var Egidio Tovar, og kom fra Tehuacán i Puebla, og moren var Mary Tovar (født Sullivan), irsk-meksikansk, fra Matías Romero.
Hun vokste opp i den meksikanske revolusjonstiden. Familien var praktiserende katolsk, og hun fikk skoleundervisning ved en skole drevet av nonner.
I 1918 flyttet familien Tovar nordover til Mexico by der faren arbeidet i en administrativ stilling for de meksikanske statsjernbaner.
Hun ble danserinne, og ble slik oppdaget som tenåring av den amerikanske regissøren Robert J. Flaherty i Mexico by (hun var da 18 år).

Skuespillerinne

Derpå fikk hun kontrakt med Fox Film Corporation i Hollywood. Dette filmstudioet hadde innsett at det ville lønne seg å spille inn spanskspråklige filmer samtidig med tilsvarende engelskspråklige, og de var på utkikk etter spanske filmtalenter. Lupita Tovar flyttet til Hollywood i november 1928 sammen med sin mormor, Lucy Sullivan.
Hun innehadde den kvinnelige hovedrollen «Eva» i Drácula, den spanskspråklige versjonen av Dracula fra 1931, og i Santa fra 1932, Mexicos første lydfilm.  I engenskspråklig film hadde hun blant annet en større rolle i eventyrfolmen East of Borneo (1931), videre var hun å se som cabaretdanserinne i William Dieterles drama Blockade i 1938.
Hun var gift med filmprodusenten Paul Kohner, som hun var blitt kjent med i Paris. Hun var mor til filmprodusenten Pancho Kohner og skuespillersken Susan Kohner, og mormor til filmregissørene Paul Weitz og Chris Weitz.
Rjukan sykehus

Rjukan sykehus er Sykehuset Telemark HF i Helse Sør-Øst, og sammen med Notodden Sykehus en del av det som kalles Klinikk Notodden/Rjukan. Rjukan sykehus er lokalsykehuset for telemarkskommunene Tinn, Vinje og Tokke, og Klinikk Notodden/Rjukan er en av åtte klinikker i Sykehuset Telemark HF.
Rjukan sykehus ble oppført av industribedriften Norsk Hydro, som også stod bak byggingen av byen Rjukan på stedet Saaheim. Byen fikk navnet Rjukan i 1908.
Sykehuset endret i en periode navn til Blefjell Sykehus, Rjukan, da det lå i Helse Blefjell, som bestod av lokalsykehusene i Kongsberg, Notodden og Rjukan.
Aspicerinae

Utseende

Knøttsmå til små (1-3 millimeter), oftest svarte snyltevepser. Hodet er forholdsvis lite, antennene lange og bakkroppen er flattrykt fra sidene. Vingene er vanligvis velutviklede. Det tredje ryggleddet på bakkroppen er salformet.

Levevis

Aspicerinae er parasitoider som snylter på larver av blomsterfluer (Syrphidae) og Chamaemyiidae.
Tvärålund

Tvärålund er et tettsted i Vindeln kommune i Västerbottens län i landskapet Västerbotten i Sverige. I 2010 hadde tettstedet 257 innbyggere.
Gåten Ragnarok

Handling

Arkeologen Sigurd Svendsen (Pål Sverre Hagen) klarer ikke å slippe taket i mysteriene fra Oseberggraven. Når han så finner spor som peker mot den største myten av alle, myten om Ragnarok – Verdens undergang – legger Sigurd sammen med to kolleger og sine to barn ut på et eventyr som leder dem til Finnmark og inn i "Ingenmannsland" mellom Norge og Russland hvor intet menneske har ferdes i moderne tid. Gamle runer får ny mening når hemmeligheten de avdekker viser seg å være større og mer spektakulær enn noen kunne drømt om.
Simrishamn kommune

Kirker i Simrishamn

Kommunen har 25 kirker og kapeller, flere av dem bygget på 1100-tallet.
Seiling under Panamerikanske leker 1959

Seiling under Panamerikanske leker 1959. Seiling var med som en av nitten sporter i de tredje Panamerikanske leker 1959 som ble arrangert i Chicago i USA fra 27. august til 7. september.
Storbritannias forsvarsminister

Historie

Embedet ble opprettet i 1936 som Minister for Coordination of Defence, og var da én av fire ministerposter som hadde ansvaret for «krigsmakten.» Forsvarsministerens oppgave var å møte den tiltagende trusselen fra det allerede aggressive Nazi-Tyskland, og å styrke samordningen mellom de ulike forsvarsgrenene, som alle hadde hver sin minister; krigsministeren (Secretary of State of War), den første admiralitetetslorden (First Lord of the Admiralty) og flyvåpenministeren (Secretary of State for Air).
Da Winston Churchill ble statsminister i 1940, utnevnte han seg selv til forsvarsminister under den nye tittelen Minister of Defence. Han ble etterfulgt i begge stillingene av Clement Attlee i 1945. Fra 1946 var forsvarsministeren den eneste representanten for det militære i Kabinettet, og derfor overordnet krigs- og flyvåpenministeren, samt den første admiralitetetslorden. I 1947 ble Ministry of Defence opprettet, og i 1964 ble Admiralty, War Office og Air Ministry en del av Ministry og Defence. Senere ble også ministertittelen endret til Secretary of State for Defence.

Minister for Coordination of Defence (1936–40)

Thomas Inskip1936
1939
Det konservative partiStanley Baldwin, Neville ChamberlainErnle Chatfield1939
1940
Partipolitisk uavhengigNeville Chamberlain

Minister of Defence (1940–64)

Winston Churchill19401945Det konservative partiWinston ChurchillClement Attlee19451946Labour PartyClement AttleeA.V. Alexander19461950Manny Shinwell19501951Winston Churchill19511952Det konservative partiWinston ChurchillHarold Alexander19521954Partipolitisk uavhengigHarold Macmillan19541955Det konservative partiSelwyn Lloyd19551955Anthony EdenWalter Monckton19551956Antony Head19561957Duncan Sandys19571959Harold MacmillanHarold Watkinson19591962Peter Thorneycroft19621964Harold Macmillan, Alec Douglas-Home

Secretary of State for Defence (1964–)

Peter Thorneycroft19641964Det konservative partiAlec Douglas-HomeDenis Healey19641970Labour PartyHarold WilsonPeter Carington, 6. baron Carrington19701974Det konservative partiEdward HeathIan Gilmour19741974Roy Mason19741976Labour PartyHarold WilsonFrederick Mulley19761979James CallaghanFrancis Pym19791981Det konservative partiMargaret ThatcherJohn Nott19811983Michael Heseltine19831986George Younger19861989Tom King19891992Margaret Thatcher, John MajorMalcolm Rifkind19921995John MajorMichael Portillo19951997George Robertson19971999Labour PartyTony BlairGeoff Hoon19992005John Reid20052006Des Browne20062008Tony Blair, Gordon BrownJohn Hutton20082009Gordon BrownBob Ainsworth20092010Liam Fox20102011Det konservative partiDavid CameronPhilip Hammond20112014Michael Fallon20142017Gavin Williamson20172019Theresa MayPenny Mordaunt2019
2019
Robert Ben Lobban Wallace2019
Boris Johnson
Montgomeryshire

Montgomeryshire (walisisk Sir Drefaldwyn) er et tradisjonelt grevskap i Wales, oppkalt etter Roger of Montgomery som deltok i slaget ved Hastings.
Det grenser mot Denbighshire i nord, Shropshire (i England) i øst og sørøst, Radnorshire i sør, Cardiganshire i sørvest og Merionethshire i vest og nordvest. Arealet er 2064 km².
Området er nesten helt dekket av fjell, men det er noen daler med dyrkbar mark nær grensen til Shropshire. Høyeste punkt er Mole Sych på 827 moh. De viktigste elvene er Severn og Dovey. Lake Vyrnwy er et vannreservoar som forsyner Liverpool med drikkevann.
Hovednæringsveiene er turisme og landbruk.
Retikkel

Retikkel (lat:reticule) betyr nett og er siktepunktet for optiske sikter.
Retikkel er «strekene» du ser inne i et kikkertsikte eller annen optikk der du trenger å måle eller sentrere. Ordet passer, siden retikkel tradisjonelt er akkurat et knutepunkt er i et nett; et kors.
Retikkel kan være et kors, et rødt punkt, et kors med et rødt punkt, et kors med tykke streker ytterst og tynnere innerst, et kors med tykke streker ytterst og tynnere innerst og et rødt punkt i midten. Det kan også være en gradert skala som viser høyder og bredder.
En kikkert har vanligvis ingen retikkel, men den kan ha det hvis det ligger målefunksjoner i den. Et kikkertsikte vil alltid ha en retikkel.
Forskjellige retikler har forskjellige navn, for å skille dem ifra hverandre.
Avhengig av kikkertens oppbygning kan et retikkel være plassert i første billedplan (FFP, engelsk for First Focal Plane, såkalt medforstørrende) eller andre billedplan (SFP, engelsk for Second Focal Plane).
Peugeot 204

Peugeot 204 er en liten familiebil produsert av den franske produsenten Peugeot mellom 1965 og 1976.
Peugeot 204 fikk navnet D12, og var tilgjengelig i mange karosserivarianter. Den ble lansert i Paris, Frankrike, 23. april 1965 og ble den mest solgte bilen i Frankrike i 1969-1971.
Turn under Middelhavslekene 1955

Turn under Middelhavslekene 1955. Turn var en av flere sporter under de andre Middelhavslekene som ble arrangert i Barcelona i Spania i perioden 15. til 25. juli 1955. Det ble konkurrert i åtte øvelser i turn, kun for menn, sju individuelle og en lagkonkurranse. Spania ble beste nasjon med seks gullmedaljer foran Frankrike og Italia med en hver.
NTNUI Roing

Om klubben

NTNUI Roing skal være en fellesarena for studenter med medlemskap i NTNUI som ønsker å drive roing i konkurransemessig sammenheng, samt å bidra til et sosialt romiljø.

Historie

NTNUI Roing har siden grunnleggelsen av NTH i 1910 eksistert i mange former. Gruppa som den er i dag har sitt utspring i at den i 2006 ble tatt opp som undergruppe i NTNUI og den 20. september 2006 fikk vedtatt sine første vedtekter.

Studentmesterskap i ergometerroing

NTNUI Roing har med jevne mellomrom arrangert Studentmesterskap i ergometerroing. Det seneste innendørsmesterskapet ble avholdt 10. februar 2018.

Aktivitet

Aktiviteten til rogruppa foregår inne på Idrettsbygget på Gløshaugen på vinteren, men på våren roes det på Nidelven. Her er de ofte å få øye på, både sent og tidlig, da de må følge tidevannet for å få rodd. 
På sommerstid og på høsten ror de på Jonsvatnet, sammen med Trondhjems Roklubb. 
Antall medlemmer er rundt 150, hvor ca. 100 av disse er mer eller mindre aktive.

Organisatorisk oppbygning

NTNUI Roing har et styre som leder NTNUI Roings virksomhet, og består av sju personer. 
I tillegg er det en valgkomité, en uttakskomité, en hjemmeside-komité, sosialkomité og en PR-komité.

Sosiale medier

NTNUI Roing er per dags dato det studentidrettslaget i Norge med flest følgere på Instagram.
De har også egen hjemmeside, i tillegg til Facebook-side.
Hybrid Air Vehicles

Hybrid Air Vehicles Ltd. (HAV) er et britisk firma, etablert i 2007, som står bak framstillingen av hybridluftskipet Airlander.
Disse luftskipene bruker både aerodynamikk og lettere enn luft-teknologi for å generere løft, noe som potensielt kan føre til at Airlander kan holde seg opp i flere uker.
Selskapet utviklet opprinnelig Airlander for den amerikanske hæren. Etter at avtalen ble kansellert, kjøpte HAV tilbake luftskipet og konverterte det til sivil bruk.
St. Patrick-bataljonen

St. Patrick-bataljonen (spansk: Batallón de San Patricio) var en meksikansk militær avdeling som kjempet i den meksikansk-amerikanske krigen fra 1846 til 1848. For storparten av krigen, fungerte den som en artilleriavdeling. Avdelingen besto av omtrent 200 soldater (fra 170 til flere hundre soldater, ifølge forskjellige kilder). De fleste av soldatene var desertører eller avhoppere fra USAs hær.

Siste slag

USAs styrker nådde utkanten av Mexico by 20. august 1847. Meksikanske styrker, med San Patricio'ene som artillerister, ga ild fra kanoner ved Churubusco-elva, til ammunisjonen tok slutt. 35 San Patricio-soldater døde i slaget, 85 ble fanget, og 85 fulgte retretten til Mexicos hær.

Henretting

Flere enn 9 000 av USAs soldater deserterte under krigen, men kun San Patricio-soldater ble dømt til henging (arkebusering var datidens forskriftmessige henrettelsesmetode ved desertering i USA).

Heder

Bataljonen er blant annet hedret i lokalene til Representantenes hus i Mexico, der navnet er skrevet med gyldne bokstaver.
Moskva (elv)

Moskva (russisk: Москва) er ei elv i oblastene Moskva og Smolensk i Russland. Den er 473 kilometer lang og har et nedbørfelt på 17 600 km². Den islegges i november-desember og isen begynner å smelte i slutten av mars. De viktigste bielvene er Ruza, Istra, Jauza, Pakhra og Severka. Via Moskvakanalen har elva forbindelse med Volga.
Byen Moskva ligger ved elvas bredder. Elva renner dessuten igjennom byene Zvenigorod, Voskresensk, Kolomna, Zjukovskij, Bronnitsy og Mozjajsk.
Byen har fått navn etter elva, og opprinnelsen til navnet er ikke kjent, selv om flere ulike teorier finnes. En er at det stammer fra gammelt finsk og betyr «mørk» og «turbid». En annen er at det kommer fra Komi og betyr «kuelva» eller fra mordovisk og betydde «bjørneelva».
Pectinosoma

Utbredelse

Arten er beskrevet fra Guyana.
The Light Between Oceans

Handling

Fyrvokteren Tom Sherbourne (Michael Fassbender) og konen hans Isabel (Alicia Vikander) bor ved den australske vestkysten. En dag finner de en død mann og et spedbarn i en livbåt som har blitt skylt opp på stranden. De bestemmer seg for å ta med seg den lille jenta og oppdra henne som sitt eget barn. To år senere møter de en kvinne (Rachel Weisz) som hadde mistet datteren og mannen på sjøen samtidig som Tom og Isabel fant spedbarnet.
Kifjorden (Tromsø)

Kifjorden er en fjord på nordøstsiden av Kvaløya i Tromsø kommune i Troms. Fjorden strekker seg 2,5 kilometer sørover til bunnen av Sørfjorden, som er en liten vik i fjorden. Øst for Sørfjorden ligger en annen vik kalt Nordfjorden. Fjorden har innløp mellom Sjurgamneset i vest og Skjoldholmen i øst. Innerst i Nordfjorden ligger gården Kifjord.